L'any 2009 es va aprovar la Llei 17/2009, de 23 de novembre, sobre el lliure accés a les activitats de serveis i el seu exercici, i la Llei 25/2009, de 22 de desembre, també anomenada Òmnibus, de modificació de diverses lleis per la seva adaptació a la Llei 17/2009.
A Catalunya, ambdues lleis han estat desenvolupades pel Decret 30/2010, pel qual s'aprova el reglament de desplegament de la Llei 12/2008, de 31 de juliol, de seguretat industrial.
L'aprovació i el desplegament d'aquesta normativa ha comportat la redefinició de certes professions i dels certificats personals necessaris per a l'exercici de determinades activitats professionals.
Alhora, s'han produït canvis en els títols de Formació Professional en relació als carnets professionals.
Amb l'actual normativa, doncs, desapareix el requisit de disposar d'un carnet professional per a exercir una determinada professió, excepte en dos casos en què aquest requisit continua vigent:
El carnet d'instal·lacions tèrmiques en els edificis (ITE)
El certificat personal acreditatiu de la competència de manipulador de gasos fluorats
Les titulacions que donen lloc al Carnet d'instal·lador/mantenidor d'instal·lacions tèrmiques en els edificis estan en aquest enllaç.
Queden derogats tots els convenis de col·laboració atès que a les noves titulacions LOE s'estableix el següent:
Els tràmits que ha de fer l'alumne en acabar els estudis per obtenir el Carnet d'instal·lador/mantenidor d'instal·lacions tèrmiques en els edificis estan a la web següent: http://canalempresaweb.gencat.cat/ca/tramits-i-formularis/serveis-de-tramitacio/xarxa-oficines-oge/
Les titulacions que donen lloc al certificat personal per a la manipulació de gasos fluorats de qualsevol càrrega estan en aquest enllaç.
Els tràmits que ha de fer l'alumne en acabar els estudis per obtenir el certificat personal per a la manipulació de gasos fluorats de qualsevol càrrega estan a la web següent: http://canalempresaweb.gencat.cat/ca/tramits-i-formularis/serveis-de-tramitacio/xarxa-oficines-oge/
Les titulacions que donen lloc al certificat personal per a la manipulació de gasos fluorats destinats a confort tèrmic de persones instal·lats en vehicles estan en aquest enllaç.
Els tràmits que ha de fer l'alumne en acabar els estudis per obtenir el certificat personal per a la manipulació de gasos fluorats destinats a confort tèrmic de persones instal·lats en vehicles estan a la web següent: http://canalempresaweb.gencat.cat/ca/tramits-i-formularis/serveis-de-tramitacio/xarxa-oficines-oge/
El Reial Decret 560/2010, de 7 de maig modifica en l'article setè la ITC-BT-03 Instal·ladors autoritzats en Baixa Tensió.
Les titulacions que donen lloc a l'acreditació de la competència per ser instal·lador electricista estan en aquest enllaç.
L'única diferència entre ser instal·lador bàsic i especialista està en l'assegurança de responsabilitat civil, que serà de la quantitat que cada any indiqui el Ministeri d'indústria.
Taula dels imports de les pòlisses de responsabilitat civil actualitzada per a instal·lacions (enllaç).
Els alumnes que varen aprovar el títol, però no varen aprovar les ITC amb un 7 que donava lloc al carnet d'instal·lador, poden acreditar la competència per ser instal·lador electricista, atès que disposen de la titulació adequada.
Tota la informació està a la web següent: http://canalempresaweb.gencat.cat/ca/tramits-i-formularis/serveis-de-tramitacio/xarxa-oficines-oge/
La instal·lació i el manteniment d'equips o de sistemes de telecomunicació a Catalunya s'ha de realitzar per empreses que han d'estar inscrites en el Registre d'instal·ladors de telecomunicacions de Catalunya.
La inscripció al Registre d'instal·ladors de telecomunicacions de Catalunya habilita per actuar arreu de l'estat espanyol.
Les titulacions que donen lloc al requisit per ser instal·lador d'infraestructures comunes de telecomunicacions estan en aquest enllaç.
Els tràmits que ha de fer l'alumne en acabar els estudis per inscriure's en el registre per actuar com a empresa instal·ladora d'instal·lacions de telecomunicacions estan a la web següent: http://canalempresaweb.gencat.cat/ca/tramits-i-formularis/serveis-de-tramitacio/xarxa-oficines-oge/